KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2023. október 25-i ülésére)

TÁRGY: 
ESZKÖZÖK, BEFEJEZETLEN BERUHÁZÁSOK SELEJTEZÉSE
Kiskőrös Város Önkormányzat (tov.: Önkormányzat) Képviselő-testülete dönt az önkormányzat által kezdeményezett beruházások megvalósításáról. Jelenleg az Önkormányzat számviteli nyilvántartásában szerepelnek olyan befejezetlen beruházások, amelyek megvalósítására nem volt és jelenleg sincs lehetőség.
Az államháztartás számviteléről szóló 4/2013. (I. 11.) Korm. rendelet (továbbiakban Áhsz.) rendelkezik az önkormányzat esetében a számviteli nyilvántartások vezetésének alapelveiről. Az Áhsz. értelmében a számvitelről szóló 2000. évi C. törvényben (a továbbiakban: Szt.) meghatározott alapelveket az Áhsz. 4. §-ának (2)-(8) bekezdésében meghatározott sajátosságokkal kell érvényesíteni az államháztartási szervek esetében. Egyik legfontosabb számviteli alapelv a valódiság elve - Szt.15. § (3) bekezdése: „A könyvvitelben rögzített és a beszámolóban szereplő tételeknek a valóságban is megtalálhatóknak, bizonyíthatóknak, kívülállók által is megállapíthatóknak kell lenniük. Értékelésük meg kell, hogy feleljen az e törvényben előírt értékelési elveknek és az azokhoz kapcsolódó értékelési eljárásoknak (a valódiság elve)”.
A Kiskőrösi Polgármesteri Hivatal hatályos Selejtezési és hasznosítási szabályzata alapján az önkormányzat és az irányítása alá tartozó költségvetési szervek, valamint Kiskőrös Város Nemzetiségi Önkormányzatai tulajdonában, kezelésében lévő feleslegessé vált vagyontárgyak selejtezésével kapcsolatos döntési jogkörök értékhatárhoz kötöttek, 1.500.001 Ft egyedi nyilvántartási értékű és ezt meghaladóan a Képviselő-testület engedélye szükséges. A befejezetlen beruházásokkal kapcsolatban a szabályzat nem tartalmaz rendelkezéseket, mivel a beruházások megvalósításáról a Képviselő-testület döntött, így a befejezetlen beruházások selejtezéséről is a Képviselő-testület jogosult dönteni.
Annak érdekében, hogy az önkormányzat számviteli nyilvántartásaiban a befejezetlen beruházások között csak a megvalósításra váró tételek szerepeljenek, szükségessé vált a beruházások selejtezése.
A selejtezésre és kivezetésre váró beruházás tételek a következők: 

 1. KEHOP-2.1.11 Víziközmű hálózatok átalakítása fejlesztése (2022. évi számla- tervkészítés): 








            2.995.000 Ft,
 2. Biomassza erőmű (2016- 2019. évek számlái- tervkészítés, előkészítési feladatok):   8.719.250 Ft,
 3. Kézilabda sportcsarnok építése (2017. évi számla-tervezés):                                     19.373.000 Ft,
A 2023. évben beadott selejtezési kezdeményezésekben 2 intézménynél szerepel a nagy értékű eszközök között egy vagyontárgy, amely esetében a Képviselő-testület engedélye szükséges:
· Egészségügyi, Gyermekjóléti és Szociális Intézmény: Cranex-2,5 Barex panorámaröntgen (EG0100168 leltári szám) aktiválás kelte: 2006.01.01. bruttó érték: 3,6 millió Ft,
· Kiskunhalasi Kórház Szakorvosi Rendelőintézet kerítés (IN0100034 leltári szám) aktiválás kelte: 2006.01.01. bruttó érték: 2.104.594 Ft.
A fentiek alapján javasolom, hogy a Képviselő-testület a határozat-tervezeteben foglaltak szerint döntsön.
Kiskőrös, 2023. október 16.
 Domonyi László s.k.,











polgármester

határozat-tervezet

A Képviselő-testület  

1. egyetért Kiskőrös Város Önkormányzatánál az alábbi befejezetlen, meg nem valósítható beruházások selejtezésével:
- KEHOP-2.1.11 Víziközmű hálózatok átalakítása fejlesztése (2022. évi számla - tervkészítés): 








              2.995.000 Ft,

- Biomassza erőmű (2016 - 2019. évek számlái - tervkészítés, előkészítési feladatok):      8.719.250 Ft,

- Kézilabda sportcsarnok építése (2017. évi számla - tervezés):                                        19.373.000 Ft,
2. egyetért az Egészségügyi, Gyermekjóléti és Szociális Intézmény által benyújtott selejtezési kezdeményezésen szereplő Cranex-2,5 Barex panorámaröntgen (EG0100168 leltári szám) selejtezésével,
3. egyetért a Kiskunhalasi Kórház Szakorvosi Rendelőintézet által benyújtott selejtezési kezdeményezésen szereplő kerítés (IN0100034 leltári szám) selejtezésével,
4. felhatalmazza a polgármestert, hogy intézkedjen a selejtezés végrehajtásáról.

Felelős: 
polgármester
Határidő: 
2023. december 31.

